***osu!*** er et freeware rytmespill. Spillet ble opprinnelig laget for Microsoft Windows. Det er skrevet i C# med .NET Framework. Spillet har senere også fått OS X, iOS, Android, og Windows Phone-versjoner.

Spillet er basert på andre kommersielle videospill, blant annet *Osu! Tatakae! Ouendan*, *Elite Beat Agents*, *Taiko no Tatsujin*, *beatmania IIDX*, *O2Jam* og *DJMax*.

Spillet
-------

### Hvordan man spiller

I spillet heter de forskjellige banene *beatmaps*. I hvert beatmap spilles det en sang og forskjellige rytmeelementer vil dukke opp på spillbanen, blant annet sirkler, glidere og spinnere. Spillere må bruke en styreenhet, for eksempel en datamus, for å manipulere disse elementene sammen med sangens rytme. Jo bedre spilleren klarer dette, jo flere poeng får spilleren. Bruken av et digitalt skrivebord sammen med et tastatur er vanlig i *osu!,* men noen spillere bruker mus. Veldig få bruker nettbrett for å spille *osu!*.[]

### Vanskelighetsgrader

Det er fem standard vanskelighetsgrader i spillet; lett, normal, vanskelig, *insane* og ekspert. Det finnes også en maraton-tag for beatmaps som er over fem minutter lange, og en *TAG2* og *TAG4*-tag som betyr at et beatmap må spilles med to eller fire spillere samtidig. De som lager beatmaps kan også gi sine egne navn på vanskelighetsgradene på sine egne beatmaps.

### Mål

Øverst i spillets visningsrute er det en «livsbar». som viser hvor lang tid spilleren har igjen å spille. Hovedmålet i spillet er at spilleren skal kunne treffe, fullføre og komme seg gjennom nok sirkler, glidere og spinnere for å holde livsbaren på toppen full, siden den tømmes i en konstant hastighet. Når livsbaren er helt tom har spilleren tapt. Mer erfarne spillere vil strebe etter mer spesifikke mål, slik som å få *pp (performance points)* eller en høyere prosent nøyaktighet.[*klargjør*] Dette oppnås som oftest med god tid og mye øving.

### Sirkler

Sirkler, også omtalt som noter, vises på så godt som alle beatmaps. Når en sirkel dukker opp, vil en dukke opp rundt den og krympe rundt sirkelen.[*klargjør*] For å få poeng fra sirkelen, må spilleren trykke på sirkelen når ringen når kanten av sirkelen. Jo nærmere kanten ringen er når man trykker, jo flere poeng får spilleren.

### Glidere

Glidere blir vist som to sirkler på en fast bane, kalt en gliderbane. På samme måte som med sirkler, vil en ring dukke opp rundt starten av glideren, som spilleren må trykke på når ringen treffer gliderkanten. Men glidere er forskjellige fra sirkler ettersom spilleren kan trykke på en glider for å få opp en ball, kalt gliderballen, som vil rulle langs gliderbanen, og spilleren må holde knappen nede og holde pekeren over eller nærme gliderballen inntil den har nådd enden av glideren.[*klargjør*] Noen ganger har enden av glideren en pil som peker i motsatt retning, den viser at spilleren må følge ballen to veier, fra start til slutt og tilbake til start.

### Spinnere

En spinner er en stor sirkel som dekker mesteparten av spillbanen når den dukker opp. Spilleren må holde knappen nede og spinne pekeren rundt senteret av spinneren.

### Treff og bom

Sirkler, glidere og spinnere har forskjellige kriterier i forhold til hva som telles som treff og bom.

Spilleren får poeng for å trykke på sirkelen på det rette tidspunktet mens pekeren er over en sirkel eller starten av en glider. For sirkler gis det bare poeng hvis spilleren trykker på et bestemt tidspunkt. Glidere er mer fleksible: så lenge spilleren ikke trykker for sent eller tidlig, og klarer å følge med glideren innenfor en rimelig avstand, og samtidig holder nede knappen, så vil spilleren få maksimal mengde poeng for glideren. Spinnere gir poeng proporsjonalt med hvor mange ganger spilleren klarer å spinne rundt den.

Hvis spilleren bommer, trykker for tidlig eller for sent, blir det ingen poeng.

### Modifikasjoner

*osu!* har flere modifikasjoner som kan endre måten spillet blir spilt. Disse modifikasjonene kan kategoriseres i tre grupper:

#### Vanskelighetsreduksjon

Disse modifikasjonene reduserer vanskelighetsgraden på forskjellige måter, men reduserer antall poeng spilleren kan få:

* *Easy* reduserer hastigheten på ringen, generell vanskelighetsgrad, har 3 liv og øker størrelsen på sirklene. Livsbaren vil tømmes tregere når *Easy* blir brukt.
* *No Fail* gjør det slik at spilleren ikke kan tape. *No Fail* gjør slik at spiller taper 50 % av egentlig PP (Performance Points) på mappet.
* *Half Time* minsker farten på spillet til 25% av originalen.

#### Vanskelighetsøkning

Disse modifikasjonene øker vanskelighetsgraden og gir derfor spilleren flere poeng:

* *Hard Rock*: denne modifikasjonen gjør sirklene mindre, snur notenes posisjon opp ned, øker den generelle vanskelighetsgraden og får livsbaren til å tømmes fortere.
* *Sudden Death*: hvis spilleren bommer på en sirkel, taper spilleren.
* *Perfect*: én eneste feil er nok til å medføre tap. Denne modusen krever 100 % nøyaktighet fra spillerens side.
* *Double Time* øker farten på spillet til 150% av standardfarten. AR og OD vil bli endret, men er ikke synlig i menyen dersom spiller velger beatmaps.
* *Nightcore* er det samme som *double time*, men tonene blir lysere, og det legges til en trommetakt i bakgrunnen, oppkalt etter Nightcore-remixer, som gjør det samme med musikken.
* *Hidden*: sirklene forsvinner før man skal trykke på dem, og ringen rundt sirklene er fjernet.
* *Flashlight*: den synlige delen av skjermen er der spilleren har musepekeren. Dette gjør det veldig vanskelig for spilleren å holde oversikten over spillet. Etter 100 og 200 kombo blir den synlige ringen mindre.

#### Spesielle modifikasjoner

Disse modifikasjonene går ikke under de andre kategoriene. Hvis man spiller med disse modifikasjonene, blir ikke poengsummen listet opp.

* *Relax*: spilleren trenger ikke å trykke, det holder å flytte pekeren.
* *Auto Pilot*: spilleren trenger ikke å flytte pekeren, bare trykke.
* *Spun Out* fullfører spinnere automatisk for spilleren.
* *Auto* lar spilleren se en så perfekt som mulig runde av et beatmap man kan gjøre.
* *Score V2*: med denne modifikasjonen brukes det nye systemet for å telle poeng.

### Ytelsespoeng

Når man fullfører et beatmap, vil man ofte tjene ytelsespoeng, kalt *pp* (engelsk: performance points). Ytelsespoeng ble introdusert i 2012, og oppdatert i 2014 da en bruker kjent som Tom94 introduserte et nytt pp-system, kjent som *ppv2*, Hvor mange ytelsespoeng man får fra et beatmap blir regnet ut med i forhold til hvor vanskelig beatmap-et er, og etter om man bruker modifikasjoner. De forskjellige spillene blir sammenlignet, slik at de beste spillene gir flest totale ytelsespoeng til spilleren.

Beatmaps
--------

Spillet bruker brukerlagde *beatmaps*, som er filene som holder dataene for hvordan banen skal se ut. Disse blir laget med et program bygget inn i spillet, og lar spilleren velge en sang og lage beatmappet. Beatmaps for spesifikke sanger kan da deles via spillet og bli lenket på *osu!*s nettside. Andre spillere kan da gi tilbakemelding. Forfatteren av beatmappet kan da også modifisere beatmappet i forhold til tilbakemeldinger.

Den 3. juni 2009 ble en flerspillermodus lagt til i versjon b335.

Mottagelse
----------

Spillet har fått omtale på flere nettsider. Spillet har generelt fått positive anmeldelser. De fleste klager på spillet dreier seg om at det tar lang tid å bli vant til å spille med mus.

Versjoner for andre enheter
---------------------------

I november 2008 ble det kunngjort at det ville komme en iPhone/iPod Touch-versjon av *osu!.* Den nye versjonen ble sluppet ut via Cydia i januar 2009. I senere tid har det kommet en offisiell versjon på App Store. Den ble kalt *osu!stream*. Denne versjonen har ikke brukerlagde beatmaps. I stedet har den et utvalg beatmaps som er gratis, og andre som kan kjøpes.

Økonomisk støtte til utviklerne
-------------------------------

*osu!* gir fordeler til spillere som donerer fire amerikanske dollar eller mer. Giverne kan laste ned beatmaps rett fra *osu!*-klienten, og kan laste ned beatmaps som andre spiller mens man ser på dem spille. Givere kan også se på "country ranking" tabellen på en beatmap, og får en gul farge i chat.

Fotnoter
--------

1. ↑  Det er ikke ordnet noen aldersanbefaling av organisasjoner som PEGI, men skaperen av spilleren har skrevet på den offisielle wikisiden at beatmaps ikke skal inneholde pikant innhold, og anbefaler 12+ år.

Referanser
----------

1. ↑  «Ranking Criteria - osu!wiki». *osu.ppy.sh*. Besøkt 9. november 2015. «There must not be any obscene imagery in the background/storyboard/video content. This includes nudity, near-nudity, sexual references, violence, drug abuse, etc. Keep things PG, suitable for ages 12+.»
2. ↑  «Login». *osu.ppy.sh*. Arkivert fra originalen 8. desember 2015. Besøkt 30. november 2015.
3. ↑  Orl, Kyle; pm, | | October 18th 2007 at 8:52pm October 18th 2007 8:52. «Free PC Ouendan/EBA emulator hits public beta». *Engadget*. Besøkt 30. november 2015.
4. ↑  «Osu!». *Softonic*. Besøkt 30. november 2015.
5. ↑  «osu! for iPhone and iPod Touch». *osu.ppy.sh*. Arkivert fra originalen 8. desember 2015. Besøkt 30. november 2015.
6. 1 2  «osu!stream». *osustream.com*. Besøkt 30. november 2015.
7. ↑  «Supporting osu!». *osu.ppy.sh*. Besøkt 30. november 2015.

Eksterne lenker
---------------

* (en) *osu!* hos MobyGames Rediger på Wikidata

* (en) *osu!* hos Giant Bomb Rediger på Wikidata

* (en) *osu!* hos GameSpot Rediger på Wikidata
* Offisiell Wiki

Portal: Videospill